 Ṣe àpilẹkọ àkòrí fún àwọn ọrọ wọnyí: Lọjọ Àbámẹta ni ẹgbẹ agbábọọlù Manchester City kò bá gba ife ẹyẹ ìdíje Premier League ti sáà bọọlù yìí tó bá jẹ pé wọn lu Chelsea ní pápá ìṣeré Etihad. Ṣùgbọn Man City ní láti dúró di ọjọ míì kí wọn tó le gba àmì ẹyẹ náà nítorí Chelsea ti ẹyìn gbé rù wọn. Raheem Sterling lo kọkọ gbá góòlù sáwọn Chelsea ní abala àkọkọ ìfẹsẹwọnsẹ náà. Lẹyìn náà ni Manchester City tún rí penalty èyí tí wọn gbé fún Sergio Aguero wípé kó gbá. Ṣùgbọn akọ ni Aguero fi gbà penalty ọhún èyí tí amúgóòlù Chelsea mú láì làágùn rárá. Abala kejì eré bọọlù náà ni Chelsea ti sọjí mọ Man City lọwọ. Hakim Ziyech lo kọkọ dá góòlù tí Sterling gbá wọlé padà, kí Marcos Alonso tó fi ọba le. Ní báyìí, Man City ṣì le gba ife ẹyẹ EPL lọjọ Àìkú tí Aston Villa bá lu Manchester United ní Villa Park. Lọjọ kọkàndínlọgbọn oṣù Èbìbí un làwọn méjèèjì yóò jọ pàdé nínú ìfẹsẹwọnsẹ àṣekágbá ìdíje Champions League. : Òun rèé!Man City vs Chelsea: Chelsea fi ogun ẹyìn ja Manchester City ṣáájú ìfẹsẹwọnsẹ àṣekágbá Champions League. 